Държавен вестник, бр. 91, 2025 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  91
Обучението по теория се осъществява в учебни кабинети, обзавеждането и оборудването 
на които включват: работно място на всеки обучаван (работна маса и стол), работно място на 
обучаващия (работна маса и стол), компютър, интернет, учебна дъска – бяла или електронна 
дъска, шкафове, мултимедия, екран за прожектиране и други средства за обучение. 
Необходимо е за обучението по теория да се подсигурят учебни пособия, както и специали­
зирана литература в областта на индустриалните отношения, колективното трудово договаряне 
и трудовото законодателство, включително онлайн достъп до европейското и националното 
законодателство в тази област, уебсайтовете и наръчниците на европейските и националните 
регулаторни институции.
5.2. Изисквания към учебната база за обучение по практика на професията – характерис­
тики, обзавеждане, оборудване, софтуер
Основно оборудване на учебния кабинет за обучение по практика: работно място на всеки 
обучаван (работна маса и стол), компютър, подходящи софтуерни приложения за текстооб­
работка, електронни таблици, поне един вариант на стационарно инсталиран специализиран 
софтуер, база данни, интернет, споделено облачно работно пространство, учебна дъска – бяла 
или електронна, шкафове, мултимедия, екран за прожектиране, принтер, скенер, телефон, ра­
ботно място на обучаващия (работна маса и стол).
Необходимо е кабинетите да се подсигурят със софтуерни приложения, използвани в про­
фесията, както и онлайн достъп до: модели на колективни трудови договори, нормативни 
актове по трудови отношения; симулационна игра за колективно трудово договаряне, казуси 
от практиката; регламенти и директиви на ЕС в областта на трудовите отношения. Трябва да 
бъдат осигурени необходимите количества образци от документи, регистри и отчетни форми 
на хартиен носител или в цифров формат, които се използват в практиката.
Обучението се извършва в реални условия на съответни предприятия и организации, в кои­
то се осъществяват индустриалните отношения. На лицата, които се обучават по практика на 
професията, се осигурява достъп до офис техниката и специализираната информационна база и 
архива, свързани със социалното партньорство. При възможност обучаваните наблюдават или 
участват в реално провеждане на социален диалог, подготовка и сключване на КТД, подготовка 
и провеждане на действия за уреждане на колективни трудови спорове и др.
6. Изисквания към обучаващите
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от про­
фесионално направление „Администрация и управление“, „Икономика“, „Право“ от областта на 
висше образование „Социални, стопански и правни науки“ от Класификатора на областите на 
висше образование и професионалните направления, приет с Постановление № 125 от 2002 г. 
на Министерския съвет (ДВ, бр. 64 от 2002 г.), съответстващи на професията.
Учителска длъжност по учебен предмет или модул от професионалната подготовка може да 
се заема и от лица със завършено висше образование по съответната специалност и без про­
фесионална квалификация „учител“.
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и професио­
налните направления, могат да преподават лица без висше образование и без придобита профе­
сионална квалификация „учител“, ако са придобили съответната професионална квалификация 
при условията и по реда на Закона за професионалното образование и обучение.
Препоръчително е на всеки три години обучаващите да преминават курс за актуализиране 
на професионалните си знания, умения и компетентности.
6080